કાયદાનું પાલન લોકો ત્યારે જ કરે છે જ્યારે લોકોના મનમાં કાયદા માટે પ્રેમ હોય અથવા તો ડર હોય. આપણા સમાજમાં એવા ઘણાં લોકો છે કે, જેમને કાયદા માટે નથી પ્રેમ કે નથી ડર. ત્યારે લોકોમાં કાયદા માટે પ્રેમ જાગે તે માટેના પ્રયત્નો વારંવાર કરવા જોઈએ. ત્યાર બાદ જો પ્રેમ ના જાગ્યો હોય તો કાયદા માટે ડર લાગે તેવા પ્રયત્નો પણ કરવા જ જોઈએ. આજે ટ્રાફિકના એવા ઘણાં કાયદા છે કે જેનો ડર સામાન્ય નાગરિકને નથી. માટે જ ઘણી સમસ્યાઓ ઉકેલાતી નથી. લોકો દંડની સામાન્ય રકમ ભરીને છૂટી જવાનું પસંદ કરે છે. તેના બદલે કાયદામાં દંડની જોગવાઈ એવી હોવી જોઈએ કે પ્રેમ નથી જાગ્યો તો ડર તો જાગવો જ જોઈએ. જેનું ચુસ્તપણે પાલન પોલીસે કરવું જોઈએ અને કરાવવું જોઈએ.